Калифорни Мужийн Их Сургууль, Ийст Бэй

Калифорни Мужийн  Ийст Бэй Их сургууль (англи: Cal State East Bay, CSU East Bay, CSUEB  гэж нэрлэгддэг)  нь АНУ-ын Калифорни мужийн Хэйвард хотод байх их сургууль юм. Энэ сургууль нь Калифорни мужийн их сургуулийн системийн хэсэг ба 136 бакалавр болон 60 магистрын түвшнээр хичээл заадаг. 1957 онд байгуулагдсан бөгөөд ойролцоогоор 14,000 оюутан суралцдаг. 2021 оны намрын байдлаар 863 багш ажиллаж байснаас 358 нь буюу 41% нь үндсэн багш юм. Хамгийн том бөгөөд хамгийн анхны кампус нь Хэйвард хотод байрладаг бөгөөд түүнээс гадна Оакланд болон Конкорд хотуудад салбаруудтай. 

Энэ их сургууль нь анх Аламеда Мужийн Коллеж (Alameda State College) нэртэйгээр байгуулагдсан ба Аламеда болон Контра Коста тойргийн иргэдэд дээд боловсрол олгох зорилготойгоор байгуулгдаж байжээ. Сургуулийг байгуулах ажил нь Калифорни мужийн дээд боловсролын бодлогын нэг хэсэг байсан ба  Кларк Керр санаачилсан байна. Эхний төлөвлөгөөний дагуу сургуулийг Плезантон хотод барих байсан боловч эцэст нь Хэйвард хот руу шилжүүлэхээр шиидвэрлэсэн. Энэ шийдвэрийг мужийн хурлын гишүүн Карлос Бий болон С.Э Бонд Жр болон Э. Гай Уоррен зэрэг Хэйвардын оршин суугчид, дэмжигчдийн хүчин чармайлтаар гаргажээ.

Ангилал:Калифорнийн их сургууль
Ангилал:1957 онд байгуулагдсан